Maamme kirja: 60. Tschudilaisia Kansanlauluja


a) Äidin hoito. 

 Miksi nauran neito nuori?
 Miks’ iloilen lysti impi?
 Siks’ iloilen neito nuori,
 Ett’ on eloni suloista.
 Äidin ko’issa kasvaessa
 Lauloi armas äiti mulle,
 Kaunolauluja lateli,
 Sulona sanansa soivat,
 Kaunihina kuullakseni.
 Sua armas äiti kiitän,
 Sua kiitän ja ylistän
 Hellimmästä huolestasi,
 Äidin lemmin lämpimästä.
 Kesän kaunosen ajalla
 Ja eloa korjatessa
 Muut menivät einehelle,
 Toiset puolipäiväselle,
 Nadot saivat nukkumahan,
 Lepäämähän veikon lapset;
 Mutt’ ei armas äitiseni
 Nukkumaan nujertununna,
 Katsoi aina armastansa,
 Keikutteli kehtoani,
 Hyväeli hempuansa.
 Muill’ ol’ aikoa lepohon,
 Vaan ei ollut äitilläni.
 Ei hän uupunut unehen,
 Piti pestä käärehiä,
 Minut peittää pehmeähän.

b) Neidot kiikussa. 

 Annas nähdä kiikkuani!
 Mistä puis’ on kiikku koottu?
 Ei lepäst’ oo kiikku koottu,
 Halavasta ei halattu:
 Hajoomaan on leppä hauras,
 Norja notkumaan halava.
 Jalavast’ on kiikku koottu
 Sivutangot vaahterista,
 Istuin pantuna pajuista.

 Naapurin nopeat pojat,
 Veljet varmat voivat kyllä
 Kiikuttaa hyvästi kahta
 Kesäsirkkua kevyttä,
 Kahta kevythöyhenistä,
 Neitoa kultakoreissa.

 Naapurin nopeat pojat,
 Elkää kovin kiikutelko,
 Huimastite huiskutelko,
 Ettemme maahan mäksähtäisi,
 Kipoaisi kuukustamme!
 Ent’et olisi auttajata,
 Maasta ylös nostajata.

Laulut
Maamme kirja